
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

600. Τροποποίηση της συστατικής πράξης της Δημοτικής 
. Επιχείρησης Ύδρευσης και Αποχέτευσης Κομοτηνής 

(ΔΕΥΑΚ) . 

601. Προσάρτηση του συνοικισμού Μηνιά της κοινότητας 

Σβορωνάτων της Επαρχίας Κραναίας του Νομού Κε¬ 
φαλληνίας, στο δήμο Αργοστολιού της ίδιας Επαρχίας 
και Νομού . 

602. Ίδρυση Γυναικείου Κοινοβιακού Ησυχαστηρίου «Παμ- 

μεγίστων Ταξιαρχών Σουλίου Κορινθίας» της Ιερός 
Μητροπόλεως Κορίνθου. 

603. Τροποποίηση του άρθρου 7 του Β.Δ. 636/72 «περί 

πτυχίων και αδειών Πολιτικής Αεροπορίας» (ΦΕΚ 
182/Α/1972) όπως αντικαταστάθηκε από το άρθρο 4 
του Π.Δ. 309/78 «περί τροποποιήσεως διατάξεων τι- 
νών του Β.Δ. 636/72» (ΦΕΚ 66/Α/1978). 

ΑΠΟΦΑΣΕΙΣ 

Διάθεση κεφαλαίων δεσμευμένων καταθέσεων του Α.Ν. 

1704/39.. 

Έγκριση ίδρυσης Γραφείων Αντιπροσωπείας από την Εθνική 
Κτηματική Τράπεζα της Ελλάδος στη Βοστώνη και στο 
Σαν Φραντσίσκο των ΗΠΑ και στο Βανκούβερ του Κα¬ 
ναδά.'. 


ΔΙ ΑΤΑΓΜΑΤ Α 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 600 (1) 

Τροποποίηση της συστατικής πράξης της Δημοτικής Επιχείρη 
σης Ύδρευσης και Αποχέτευσης Κομοτηνής (ΔΕΤΑΚ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις της παρ. 3 του άρθρου 1 και της παρ. 1 του 
ρθρου 3 του Ν. 1069/1980 (ΦΕΚ Α' 191/1980). 

2. Τις διατάξεις του άρθου 247 του Π.Δ. 76/1985 (ΦΕΚ Α 
7/1985). 

3. Τις διατάξεις του άρθρου μόνου του Π.Δ/τος 467/1987 
ΡΕΚ 217/Α/1987) με το οποίο συστήθηκε η «Δημοτική Επι- 
είρηση Ύδρευσης και Αποχέτευσης Κομοτηνής» στο Δήμο Κο¬ 


μοτηνής του Νομού Ροδόπης. 

4. Την 128/1988 απόφαση του δημοτικού συμβουλίου Κομο¬ 
τηνής. 

5. Την Τ. 679/8.8.1988 απόφαση του Πρωθυπουργού για 
τον καθορισμό αρμοδιοτήτων του Αναπληρωτή Υπουργού Εσω¬ 
τερικών (ΦΕΚ 565/8.8.1988 τ. Β'). 

6. Την 739/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Εσωτερικών, 
αποφασίζουμε: 

Άρθρο μόνο 

Εγκρίνεται η 128/1988 απόφαση του δημοτικού συμβουλίου 
Κομοτηνής του Νομού Ροδόπης με την οποία η παρ. 9 του άρ¬ 
θρου μόνου του Π. Δ/τος 467/1987 (ΦΕΚ 217/Α/1987) με 
το οποίο συστήθηκε η Δημοτική Επιχείρηση Ύδρευσης και Απο¬ 
χέτευσης, αντικαθίσταται ως εξής: 

Η επιχείρηση διοικείται από εννεαμελές (9) Διοικητικό Συμ¬ 
βούλιο που τα μέλη του ορίζονται μαζί με αναπληρωτές με από¬ 
φαση του δημοτικού συμβουλίου. 

Από τα μέλη του Διοικητικού Συμβουλίου: α) έξι (6) είναι αιρε¬ 
τοί εκπρόσωποι του Δήμου Κομοτηνής, β) ένας (1) είναι κάτοικος 
του Δήμου Κομοτηνής που έχει πείρα ή γνώσεις σχετικές με το 
αντικείμενο της Επιχείρησης, γ) ένας (1) είναι εκπρόσωπος του 
Ιατρικού Συλλόγου Νομού Ροδόπης, και δ) ένας (1) είναι εκπρό¬ 
σωπος των εργαζομένων στην Επιχείρηση. 

Η θητεία του διοικητικού συμβουλίου ακολουθεί τη θητεία του 
δημοτικού συμβουλίου και λήγει μόλις εγκατασταθούν τα νέα 

μέλη. 

Κατά τα λοιπά ισχύουν οι διατάξεις του άρθρου μόνου του 
467/1987 Π. Δ/τος. 

Στον Αναπληρωτή Υπουργό Εσωτερικών, αναθέτουμε τη δη¬ 
μοσίευση και εκτέλεση του διατάγματος αυτού. 


Αθήνα, 8 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

ΓΙΑΝΝΗΣ ΣΚΟΥΛΑΡΙΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 601 (2) 

Προσάρτηση του συνοικισμού Μηνιά της κοινότητας Σβορωνά- 
των της Επαρχίας Κραναίας του Νομού Κεφαλληνίας, στο 
δήμο Αργοστολιού της ίδιας Επαρχίας και Νομού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 5, 6, 7, 8, 9 και 261 του δημοτι¬ 
κού και κοινοτικού κώδικα (Π.Δ. 76/1985) «Κωδικοποίηση σε 
ενιαίο κείμενο νόμου με τίτλο Δημοτικός και Κοινοτικός Κώδικας 
των ισχυουσών διατάξεων του δημοτικού και κοινοτικού κώδικα, 
όπως τροποποιήθηκαν και συμπληρώθηκαν» (ΦΕΚ 27/ 
1.3.1985, τ. Α’). 

2. Τις διατάξεις του άρθρου 23 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/26.7.1985, τ. Α’), 
σε συνδυασμό με τις διατάξεις του άρθρου 4 του Π.Δ. 137/1986 
«Συγκρότηση της Γενικής Γραμματείας Δημόσιας Τάξης σε 
Υπουργείο Δημόσιας Τάξης» (ΦΕΚ 51/24.4.1986, τ. Α’). 

3. Την από 10.9.1987 αίτηση εκλογέων κατοίκων του συνοι¬ 
κισμού Μηνιά της κοινότητας Σβορωνάτων του Νομού Κεφαλλη¬ 
νίας. 

4. Τη 258/25.9.1987 απόφαση του δημοτικού συμβουλίου 
Αργοστολιού με την οποία συναινεί για τη ζητούμενη προσάρτηση 
του συνοικισμού Μηνιά στο δήμο Αργοστολιού. 

5. Την από 9.6.1988 σύμφωνη γνώμη του συμβουλίου της 
Νομαρχίας Κεφαλληνίας του άρθρου 8 του Π.Δ. 76/1985. 

6. Την Τ. 679/8.8.1988 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Τπουργού Εσωτερι¬ 
κών Γιάννη Σκουλαρίκη» (ΦΕΚ 565/8.8.1988, τ. Β'). 

7. Την 719/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Τπουργού Εσωτερικών, 
αποφασίζουμε: 

Άρθρο μόνο 

Ο συνοικισμός Μηνιά της κοινότητας Σβορωνάτων της Επαρ¬ 
χίας Κραναίας του Νομού Κεφαλληνίας, προσαρτάται στο συνε¬ 
χόμενο με αυτόν δήμο Αργοστολιού της ίδιας Επαρχίας και Νο¬ 
μού. 

Στον Αναπληρωτή Τπουργό Εσωτερικών, αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 8 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

ΓΙΑΝΝΗΣ ΣΚΟΥΛΑΡΙΚΗΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 602 (3) 

Ίδρυση Γυναικείου Κοινοβιακού Ησυχαστηρίου «Παμμεγίστων 
Ταξιαρχών Σουλίου Κορινθίας» της Ιεράς Μητροπόλεως Κό¬ 
ρινθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 39 παρ. 10 του Ν. 590/1977 (ΦΕΚ 146/77 
τ.Α’) «περί του καταστατικού χάρτου της Εκκλησίας της Ελλά¬ 
δος», 

β) των άρθρων 108 και επόμενα του Αστικού Κώδικα. 

2. Την υπ’ αριθμ. 581/8.6.1988 συμβολαιογραφική πράξη 
της συμβολαιογράφου Κορίνθου Μαρίας Στάμου-Μήτρου με την 


οποία συνίσταται στην Κοινότητα Σουλίου Κορινθίας Ίδρυμα γυ¬ 
ναικείου Κοινοβιακού Ησυχαστηρίου με την επωνυμία «Παμμε¬ 
γίστων Ταξιαρχών Σουλίου Κορινθίας». 

3. Το υπ’ αριθμ. 995/4.10.1988 έγγραφο του Σεβασμιώτα- 
του Μητροπολίτη Κορίνθου με το οποίο παρέχεται η συγκατά¬ 
θεσή του για την ίδρυση του ανωτέρω Ησυχαστηρίου. 

4. Το υπ’ αριθμ. 3002/1603/17.10.88 έγγραφο της Ιεράς 
Συνόδου της Εκκλησίας της Ελλάδος με το οποίο ενέκρινε στη συ¬ 
νεδρίαση της 7.10.88 τη σύσταση του αναφερόμενου Ησυχαστη¬ 
ρίου, με πρόταση του Τπουργού Εθνικής Παιδείας και Θρησκευ¬ 
μάτων, αποφασίζουμε: 

Εγκρίνουμε τη γενομένη με την υπ’ αριθμ. 581/8.6.1988 
συμβολαιογραφική πράξη της συμβολαιογράφου Κορίνθου Μα¬ 
ρίας Στάμου - Μήτρου σύσταση Ιερού γυναικείου Κοινοβιακού 
Ιδρύματος (Ησυχαστηρίου) με την επωνυμία «Παμμεγίστων Τα¬ 
ξιαρχών Σουλίου Κορινθίας». 

Το ίδρυμα αυτό το οποίο είναι νομικό πρόσωπο Ιδιωτικού δι¬ 
καίου τελεί κάτω από την εποπτεία του εκάστοτε Μητροπολίτη 
Κορίνθου και διέπεται από τον οργανισμό του. Κυρώνουμε τον 
οργανισμό του Ιερού γυναικείου Κοινοβιακού Ιδρύματος (Ησυχα¬ 
στηρίου) «Παμμεγίστων Ταξιαρχών Σουλίου Κορινθίας» που 
αποτελείται από 39 (τριάντα εννέα) άρθρα και δύο μεταβατικές 
διατάξεις και καταχωρίζεται κατωτέρω. 

ΟΡΓΑΝΙΣΜΟΣ (ΚΑΤΑΣΤΑΤΙΚΟ) 

ΙΕΡΟΤ ΓΥΝΑΙΚΕΙΟΥ ΗΣΥΧΑΣΤΗΡΙΟΥ 
ΠΑΜΜΕΓΙΣΤΩΝ ΤΑΞΙΑΡΧΩΝ 
ΣΟΥΛΙΟΥ ΚΟΡΙΝΘΙΑΣ 

ΑΡΘΡΟ Ιο 

Στην θέση ΤΣΙΡΙ ή ΧΟΝΙ της κτηματικής περιφέρειας της 
Κοινότητας Σουλίου Κορινθίας και στην έκταση που με λεπτομέ¬ 
ρεια περιγράφεται στην αρχή του παρόντος, συστήθηκε και ιδρύ¬ 
θηκε από τις παραπάνω συμβαλλόμενες Ιερό Γυναικείο Ησυχα¬ 
στήριο το οποίο θα λειτουργεί στο διηνεκές με την επωνυμία «Ιερό 
Γυναικείο Ησυχαστήριο Παμμεγίστων Ταξιαρχών Σουλίου Κο¬ 
ρινθίας», ως νομικό πρόσωπο ιδιωτικού δικαίου αυτοτελές, αυτο¬ 
διοίκητο και ανεξάρτητο, υπαγόμενο στην πνευματική εξουσία 
του κάθε φορά Μητροπολίτου Κορίνθου, Σικυώνος, Ζεμενού, 
Ταρσού και Πολυφέγγους ή του τοποτηρητού ή άλλου αρμοδίου, 
στον οποίο τυχόν θα υπαχθεί μελλοντικά η Μητρόπολη της Κο¬ 
ρίνθου και το οποίο θα ακολουθεί θέσμια των Κοινοβιακών μονών 
του Αγίου Όρους. 

ΑΡΘΡΟ 2ο. Ο άνω Μητροπολίτης έχει στο συνιστώμενο 
ίδρυμα τα εξής δικαιώματα: 

1. Ασκεί πνευματική εποπτεία και παρακολουθεί την ομαλή 
σύμφωνα με τον παρόντα οργανισμό και τους θείους και Ιερούς 
Κανόνες, λειτουργία του Ησυχαστηρίου, 2) Επιλέγει μία από τις 
δύο αδελφές, που θα εκλέξει σύμφωνα με τα παρακάτω η πλειο- 
ψηφία των αδελφών, για την άσκηση των καθηκόντων της καθη- 
γουμένης, 3) Εγκρίνει τις κουρές των μοναχών, 4) Διορίζει και 
παύει τον Ιερέα, που προτείνεται από την Γεροντία ως Εφημέριος 
και πνευματικός, ο οποίος μπορεί να παυθεί ή απομακρυνθεί από 
την θέση του, μετά από πρόταση της Γεροντίας, εάν καταστή σω¬ 
ματικά ή πνευματικά ανίκανος για την εκτέλεση των καθηκόντων 
του ή εκτραπεί των καθηκόντων του κατά τρόπο ανεπίτρεπτο ή 
καταδικασθεί από Εκκλησιαστικό Δικαστήριο, 5) Μνημονεύεται 
σε όλες τις Ιερές Ακολουθίες, όπως ακριβώς ορίζεται από το τυ¬ 
πικό, 6) Εγκρίνει τον απολογισμό εσόδων και δαπανών κάθε 
έτους, ο οποίος υποβάλλεται σ’ αυτόν προς γνώση του. 

ΑΡΘΡΟ 3ο. Σκοπός του ιδρύματος είναι η πνευματική ηθική 
και θρησκευτική εξύψωση και η αφοσίωση στον Κύριο, ευσεβών 
γυναικών, οι οποίες θέλουν και μπορούν να υπηρετήσουν το θείο 

και την Κοινωνία με μοναστική άσκηση και θρησκευτικά και φι- 
λοκοινωνικά έργα. Ο σκοπός του Ιδρύματος δεν μπορεί να τροπο¬ 
ποιηθεί ή παραβιασθεί εκτός εάν την τροποποίησή του αποφασί¬ 
ζουν ομόφωνα οι ιδρύτριες και εγκρίνει την απόφασή τους αυτή η 
πλειοψηφία των 4/5 των αδελφών του Ησυχαστηρίου επικυρω¬ 
θεί δε στην συνέχεια από τον Μητροπολίτη στον οποίο υπάγεται 
πνευματικά το ίδρυμα. Σε περίπτωση θανάτου των ιδρυτριών δεν 
επιτρέπεται καμμία μεταβολή του σκοπού του ιδρύματος. 

ΑΡΘΡΟ 4ο. Οι γυναίκες, που εφησυχάζουν στο Ησυχαστήριο 
αποτελούν Αδελφότητα, η οποία ζεί κοινοβιακά και ακολουθεί τα 
θέσμια των Κοινοβιακών Μονών του Αγίου Όρους Άθω. 

ΑΡΘΡΟ 5ο. Για να εγγραφεί κάποια μεταξύ των μελών του 
Ησυχαστηρίου ως Δόκιμος, απαιτείται εκτός από την έγκριση του 
Ηγουμενοσυμβουλίου και η ύπαρξη των εξής προσόντων: α) αγα- 
μία ή για δύο τουλάχιστον χρόνια χηρεία και ηλικία από 18 μέχρι 
60 ετών, β) υγεία σωματική και πνευματική, η οποία θα διαπι- 
στούται από ιατρό της εκλογής του ιδρύματος. Μπορούν όμως να 
εισέλθουν στο Ησυχαστήριο ως δόκιμες και γυναίκες με μεγαλύ¬ 
τερη από την παραπάνω ηλικία, εφόσον αποφασίσει γι αυτό ομό¬ 
φωνα η Γεροντία, μετά από δικαιολογημένη εισήγηση της Ηγου- 
μένης και αναφιρθεί η απόφασή της στον οικείο Μητροπολίτη 
προς γνώση του. 

ΑΡΘΡΟ 6ο. Προκειμένου να γίνει μια αδελφή ρασοφόρος ή με¬ 
γαλόσχημη, η Ηγουμένη καλεί την Γερόντια ν αποφασίσει. Η 
Γερόντια λαμβάνει υπόψη της συγκεκριμένες και αποδειγμένες 
πράξεις ή παραλείψεις και παραβάσεις πράξεις και διαθέσεις 
πνευματικές αντικείμενες στην ηθική και τον μοναχικό βίο και 
ιδιαίτερα την κακή και απότομη συμπεριφορά της αδελφής προς 
τα άλλα μέλη της αδελφότητας, την καταπάτηση του θείου νόμου 
την αδιαλλαξία και αμετανοησία και κυρίως την ανυπακοή της 
συγκεκριμένης αδελφής και κρίνει εάν η αδελφή πρέπει ή όχι να 
καρεί μοναχή. Ο χρόνος της δοκιμασίοις διαρκεί τρία χρόνια, 
οπωσδήποτε όμως μέχρι της συμπληρώσεως του εικοστού πρώ¬ 
του έτους της ηλικίας της δοκιμής. Σε εξαιρετικές περιπτώσεις ο 
χρόνος της δοκιμασίας μπορεί να συντμηθεί, αλλά η κατώτερη 
ηλικία των 21 ετών παραμένει αμετάβλητη. 

Η ΔΙΟΙΚΗΣΗ ΤΟΤ ΗΣΥΧΑΣΤΗΡΙΟΥ. ΑΡΘΡΟ 7ο. Κατα 
το πνευματικό μέρος η διοίκηση του Ησυχαστηρίου ανατίθεται 
στην Ηγουμένη κατά δε το Διοικητικό και Διαχειριστικό του με 
ρος στην Ηγουμένη, την Γερόντια και την Επιτροπή, εφόσον τα 
όργανα αυτά λειτουργούν και τα δύο, διαφορετικά στην γου 
μένη και στο άλλο όργανο που λειτουργεί. 

ΑΡΘΡΟ 8ο. Η Ηγουμένη είναι η πνευματική μητέρα των 
αδελφών μελών του Ησυχαστηρίου, στις οποίες ασκεί την πνευ¬ 
ματική εξουσία. Παρακολουθεί και εποπτεύει άγρυπνα την ςωη 
καθεμίας αδελφής και την λειτουργία του ησυχαστηρίου γενικά, 
ρυθμίζοντας την με αφοσίωση, ευσέβεια και φόβο Θεού ζωη των 
αδελφών στο Ησυχαστήριο, παρακολουθεί άγρυπνα την απο τις 
υπόλοιπες αδελφές του Ησυχαστηρίου τήρηση και εκτελεση των 
θρησκευτικών και μοναχικών τους καθηκόντων και υποχρεω 
σεων, δίνοντας αυτή πρώτη το παράδειγμα σε κά ε περιπτω η 
Εποπτεύει πρόσθετα την πλήρη και ακριβή εκτέ εση των 
νημάτων που αναθέτει η Γερόντια σε κάθε αδε φή και την 
μελή και ακριβή εκτέλεση των εργασιών. _ 

ΑΡΘΡΟ 9ο. Η Ηγουμένη προΐσταται και προεδρεύει της πό¬ 
ντιας, της Επιτροπής και των Συνελεύσεων της Α ε φ ο Τ>ς 

περίπτωση κωλύματος της αναπληρώνεται απο την αδελφή κα- 
θενός από τα παραπάνω όργανα, η οποία έχει τα '“Ρ εσ β . 
κουράς. Όταν η Ηγουμένη αδυνατεί ν’ ασκήσει τα **^οντα 
της από ασθένεια ή από οποιονδήποτε άλλο λογο, η ερον 
ρίζει ένα από τα μέλη της ως τοποτηρήτρια. 
ασκεί όλα τα καθήκοντα και έχει όλα τα δικαιώματα της Ηγουμ 


νης, που ορίζονται στον παρόντα Οργανισμό. 

Η Ηγουμένη μετά την ανάρρωσή της αναλαμβάνει αυτοδι¬ 
καίως τα καθήκοντά της και η τοποτηρήτρια παύει αυτοδικαίως 
επίσης ν’ ασκεί αυτά. 

ΑΡΘΡΟ 10ο. Η Ηγουμένη είναι ισόβια, εκτός αν εκτραπεί και 
δεν συμμορφωθεί μετά από τρεις έγγραφες παρατηρήσεις της Γε- 
ροντίας, ή καταστεί τελείως ανεπαρκής σωματικά και πνευμα¬ 
τικά για την άσκηση των καθηκόντων της και αποδειχθεί ότι εί¬ 
ναι αδύνατη η σωματική και πνευματική της θεραπεία, οπότε και 
μόνο, και στις δύο παραπάνω περιπτώσεις, παύεται με απόφαση 
της αδελφότητας, η οποία συγκαλείται προς τον σκοπό αυτό μετά 
από πρόταση της Γερόντιας. Στην περίπτωση αυτή δεν προε¬ 
δρεύει της Συνελεύσεως η Ηγουμένη, που πρόκειται ν’ απολυθεί 
αλλά η αδελφή, που έχει τα πρεσβεία της κουράς. 

ΑΡΘΡΟ 11ο. Η Ηγουμένη εκλέγεται από τον οικείο Μητρο¬ 
πολίτη, μεταξύ δύο αδελφών, που προτείνονται σ αυτόν ως υπο¬ 
ψήφιες, εκλεγόμενες κατά πλειοψηφία με μυστική ψηφοφορία από 
την ολομέλεια της Αδελφότητας, στην οποία προεδρεύει η Τοπο- 
τηρήτρια και εάν δεν υπάρχει η αδελφή, η οποία έχει τα πρεσβεία 
της μοναχικής κουράς και ομολογίας. Η ολομέλεια συνέρχεται 
στον Ναό του Ησυχαστηρίου, μετά από πρόσκληση, η οποία ανα¬ 
κοινώνεται σε όλες τις αδελφές την ώρα της Τράπεζας επτά ολό¬ 
κληρες ημέρες πριν από την εκλογή. 

Η εκλογή γίνεται μεταξύ τεσσάρων υποψηφίων αδελφών που 
έχουν διοικητικά και ηθικά προσόντα και άμεμπτη διαγωγή στο 
Ησυχαστήριο. Η εκλογή γίνεται στον Ναό του ιδρύματος, μετά 
από προσευχή, και εποπτεύεται από τριμελή Εφορευτική επι¬ 
τροπή, που εκλέγεται από την αδελφότητα, με φανερή ψηφοφορία 
την ώρα της Τράπεζας, τρεις ημέρες πριν από την εκλογή. Αφού 
τελειώσει η ψηφοφορία η Εφορευτική επιτροπή αναταράσσει τα 
ψηφοδέλτια και μεταξύ αυτών οι υποψήφιες, που έχουν συγκε¬ 
ντρώσει την πλειοψηφία θεωρούνται ότι είναι εκείνες που προτεί- 
νονται από την Αδελφότητα στον Μητροπολίτη για ανάδειξη της 
οριστικής από τις δύο αυτές υποψήφιες Ηγουμένης του Ησυχα¬ 
στηρίου. Αυτή που θα επιλεγεί εγκαθιδρύεται ως Ηγούμενη του 
Ησυχαστηρίου, μετά από εντολή του οικείου Μητροπολίτου, ο 
οποίος μπορεί να παραστεί στην εγκαθίδρυσή της και να δώσει 
την ευλογία του. 

ΑΡΘΡΟ 12ο. Η εκλογή της Ηγουμένης δεν μπορεί να ορισθει 
και να διεξαχθεί μετά την παρέλευση μηνός από της ημέρας που 
κενώθηκε η θέση. 

Η ΓΕΡΟΝΤΙΑ: ΑΡΘΡΟ 13ο. Η Γερόντια με την Ηγούμενη 
ως πρόεδρο και Αρχηγό αποτελεί το ανώτερο Διοικητικό όργανό, 
το οποίο αποφασίζει κατά πλειοψηφία για κάθε ζήτημα, που 
υπερβαίνει την δικαιοδοσία της Επιτροπής. Ορίζει στην Αρχή 
κάθε'/ρόνου τα πρόσωπα των αδελφών για τα διάφορα διακονη- 
ματα και τις διάφορες Υπηρεσίες και εργασίες του Ησυχαστήριου, 
των οποίων η θητεία είναι τις περισσότερες φορές ετήσια αλλα 
μπορεί να παραταθεί κατά την λήξη της θητείας με απόφαση της 
Γερόντιας, για οποιοδήποτε χρονικό διάστημά. Η Γερόντια εκλε- 
νει επίσης την Οικονόμο και την γραμματέα του Ησυχαστήριου, 
την οποία μπορεί να ορίσει ότι θα είναι μόνιμος αν συγκεντρώσει 
τα απαιτούμενα προσόντα. Αυτή μπορεί να παυθεί απο την I ερο¬ 
ντία λόγω αποδεδειγμένης ασθένειας ή λογω ανεπάρκειας της 
για την άσκηση των καθηκόντων της. Η Γερόντια, δια της Επι- 
ϊρο,ής το» Ηουχοοτηρίο» «ο«ί Λ *Ρ«1 
δεν υπερβαίνει το ποσόν των τριών χιλιάδων (3.000). Ε« η 
πσάΕη διαγειρίσεως υπερβαίνει το ποσόν αυτό ενεργειται απο την 

αδελφές του Ησυχαστηρίου, οι οποίες υπέπεσαν τυχόν σε παρα¬ 
πτώματα, για το οποία γίνεται λόγος παρακάτω. Κανένα μέλος 
της Γεροντίας δεν έχει δικαίωμα κυριαρχικής επιβολής ή ελέγ¬ 
χου κάποιας αδελφής του Ιδρύματος. Το δικαίωμα αυτό το έχει 
μόνο η Ηγουμένη ή η αναπληρώτρια αυτής, εάν και εφόσον λάβει 
από όλο το σώμα της Γερόντιας τέτοια εντολή. 

ΑΡΘΡΟ 14ο. Ο αριθμός των μελών εκτός της Ηγουμένης ορίζε¬ 
ται μέχρι τεσσάρων, εάν ο αριθμός των αδελφών του Ησυχαστη¬ 
ρίου δεν υπερβαίνει τις πενήντα, σε έξι δε εάν υπερβαίνει τον 
αριθμό αυτό. Η Γερόντια θεωρείται ότι είναι σε απαρτία αν εκτός 
της Ηγουμένης είναι παρόντα και δύο μέλη της. 

Οι αποφάσεις της Γερόντιας εκδίδονται κατά πλειοψηφία, σε 
περίπτωση όμως ισοψηφίας υπερισχύει η γνώμη της μερίδας, 
στην οποία συγκαταλέγεται η Ηγουμένη. 

ΑΡΘΡΟ 15ο. Η Γερόντια συνεδριάζει όταν προσκληθεί από 
την Ηγουμένη. Σε κάθε συνεδρίαση τηρούνται από την Γραμμα¬ 
τέα έγγραφα πρακτικά. Η συνεδρίαση διεξάγεται με απόλυτη 
ηρεμία και με εξαιρετικό σεβασμό των μελών της Γερόντιας τό¬ 
σον απέναντι προς την Ηγουμένη όσο και απέναντι προς τα λοιπά 
μέλη της Γ εροντίας *^)ι αποφάσεις λαμβάνονται κατά πλειοψηφία 
και όσες διαφωνούν για κάποιο συγκεκριμένο ζήτημα μπορούν να 
διατυπώσουν την γνώμη τους έγγραφα και με σεμνότητα και σα¬ 
φήνεια η οποία και καταχωρείται στα πρακτικά της συνεδριά- 
σεως. 

ΑΡΘΡΟ 16ο. Τα μέλη της Γερόντιας εκλέγονται από την 
Αδελφότητα, η οποία συγκαλείται προς τον σκοπό αυτό από την 
Ηγουμένη μεταξύ των αδελφών, που διακρίνονται για την πει¬ 
θαρχία τους, την υποτακτικότητά τους, το ήθος και τον σεβασμό 
τους προς τους σκοπούς του Ιδρύματος και έχουν επίσης και την 
σχετική διοικητική ικανότητα. Η εκλογή τους γίνεται με μυστική 
ψηφοφορία στον Ναό του Ιδρύματος με την παρουσία Τριμελούς 
Εφορευτικής Επιτροπής, εκείνες δε που πλειοψήφισαν από τις 
υποψήφιες θεωρούνται ότι εκλέχτηκαν. Τα ονόματά τους ανακοι¬ 
νώνονται στον αρμόδιο Μητροπολίτη, ο οποίος και παρέχει έγ¬ 
γραφα την Ευλογία και έγκρισή του και μετά απ’ αυτήν αναλαμ¬ 
βάνουν τα καθήκοντά τους. 

ΕΠΙΤΡΟΠΗ: ΑΡΘΡΟ 17ο. Η επιτροπή, η οποία είναι τριμε¬ 
λής, αποτελεί μαζί με την Ηγουμένη το άμεσο εκτελεστικό όρ¬ 
γανο της Γερόντιας του ιδρύματος. Ως εντολοδόχος της Γερό¬ 
ντιας εκτελεί κάθε απόφαση αυτής, και συγχρόνως επιλύει και 
κάθε ζήτημα που απαιτεί άμεση και επείγουσα επίλυση, έχει 
όμως την εξουσία να αποφασίζει και να εκτελεί και κάθε δαπάνη, 
που δεν υπερβαίνει το ποσόν των τριών χιλιάδων (3.000) δραχ¬ 
μών, δίνοντας λογοδοσία για τις πράξεις της στην Γερόντια, για 
τις οποίες και ευθύνεται. 

ΑΡΘΡΟ 18ο. Η Επιτροπή ορίζει ένα από τα μέλη της, πλην 
της Ηγουμένης, για τα καθήκοντα της Ταμίου. Η Ταμίας, με την 
εποπτεία πάντοτε της Ηγουμένης εκτελεί με ευθύνη κάθε εί¬ 
σπραξη και πληρωμή, σχετική με τα έξοδα και έσοδα καθεμιάς 
ημέρας, εκδίδοντας και υπογράφοντας διπλότυπες αποδείξεις για 
κάθε είσπραξη ή πληρωμή, φυλάγοντας σε ιδιαίτερο σχετικό φά- 
κελλο όλα τα απαιτούμενα δικαιολογητικά κάθε δαπάνης του 
Ησυχαστηρίου. Επίσης η ίδια σημειώνει σε σχετικό βιβλίο και 
κάθε προσφορά υπέρ του Ιδρύματος του Ησυχαστηρίου. 

ΑΡΘΡΟ 19ο. Μετά τη λήξη κάθε έτους η Ταμίας, εποπτευόμενη 
από την Ηγουμένη συντάσσει μέσα στο πρώτο δεκαπενθήμερο του 
μηνός Ιανουάριου του επομένου έτους τον απολογισμό των δαπα¬ 
νών, που έγιναν στο έτος που πέρασε καθώς και όλων γενικά των 
εξόδων, όπως επίσης και των εσόδων που πραγματοποιήθηκαν, 
από οποιαδήποτε αιτία. Αντίγραφο του απολογισμού, ο οποίος 
υπογράφεται από την Ηγουμένη και την Ταμία και εγκρίνεται 
από την Ολομέλεια της Αδελφότητας, υποβάλλεται στον οικείο 


Μητροπολίτη προς γνώση του και για την παροχή της ευλογίας 
και εγκρίσεώς του. 

ΑΡΘΡΟ 20ο. ΠΟΡΟΙ ΤΟΪ ΙΔΡΥΜΑΤΟΣ: Πόροι του ιδρύμα¬ 
τος είναι οι εξής: 

α) Οι κάθε είδους εισφορές των αδελφών, σε χρήμα, σε κινητά 
ή σε οποιοδήποτε άλλο είδος, 

β) κάθε ποσό που περιέρχεται στις αδελφές του ιδρύματος, από 
κληρονομιά, κληροδοσία, καθολικό καταπίστευμα ή δωρεά εν 
ζωή ή αιτία θανάτου από οποιονδήποτε τρίτο ή από οποιαδήποτε 
άλλη αιτία, 

γ) οι κάθε είδους χορηγίες και εισφορές ή και συνδρομές προς 
το Ησυχαστήριο από οποιονδήποτε ευσεβή Χριστιανό και δ) τα 
χρηματικά ποσά που αποκτώνται από οποιαδήποτε εργασία των 
Αδελφών του Ησυχαστηρίου, Δοκίμων ή Μοναχών από χειροτε¬ 
χνία, αγιογραφία κ.λ.π. Όλοι οι παραπάνω πόροι χρησιμοποιού¬ 
νται από το Κοινό Ταμείο του Ησυχαστηρίου για τις κάθε είδους 
ανάγκες αυτού και των αδελφών που ζούν σ’ αυτό. Η Γεροντία 
αποφασίζει για τον τρόπο που θα ασφαλίσει και διαφυλάξει τα 
εναπομένοντα, μετά την κάλυψη των αναγκών του Ησυχαστη¬ 
ρίου, χρηματικά ποσά για τις έκτακτες μελλοντικές ανάγκες του. 

ΑΡΘΡΟ 21ο. Οι συμβάσεις εκποιήσεως ακινήτου, πλην των 
ακινήτων που αποτελούν το συγκρότημα όπου θα εγκατασταθεί 
το Ησυχαστήριο, τα οποία ρητά καθίστανται με το παρόν συμβό¬ 
λαιο στο διηνεκές αναπαλλοτρίωτα, καθώς επίσης οι συμβάσεις 
δωρεών, υποθηκών, δανείων, επενδύσεων σε χρεώγραφα, καθώς 
και οι δαπάνες για φιλανθρωπικούς και φιλοκοινωνικούς σκοπούς 
γενικά, εφόσον υπερβαίνουν αυτές οι τελευταίες το ποσόν των 
τριών χιλιάδων (3.000) δραχμών, αποφασίζονται, συνομολού- 
νται και ενεργούνται υποχρεωτικά μετά από έγκριση της Γερό¬ 
ντιας η οποία δίνεται κατόπιν σχετικής εισηγήσεως της Ηγουμέ¬ 
νης. 

ΑΡΘΡΟ 22ο. Το ίδρυμα, ως προς το διαχειριστικό μέρος του 
τυγχάνει αυτοτελές και αδέσμευτο υπαγόμενο στον έλεγχο των 
αρμοδίων διοικητικών οργάνων, (Ηγουμένης, Επιτροπής, Γερό¬ 
ντιας και Αδελφότητας), τα οποία προβλέπονται με το παρόν συμ¬ 
βόλαιο, και τα οποία ασκούν τα καθήκοντά τους και τα δικαιώ- 
ματά τους καθώς και τον παραπάνω έλεγχο με την αυστηρότητα 
και ευσυνειδησία που επιβάλλεται. Το περιεχόμενο του παρόντος 
άρθρου αποτελεί θεμελιώδη διάταξη του Οργανισμού του ιδρύμα¬ 
τος, η οποία εκφράζει την άκαμπτη βούληση των συνιδρυτριών 
του Ησυχαστηρίου. 

ΠΕΙΘΑΡΧΙΚΑ ΠΑΡΑΠΤΩΜΑΤΑ: ΑΡΘΡΟ 23ο. Την 
άσκηση του πειθαρχικού ελέγχου στις αδελφές του ιδρύματος έχει 
η Ηγουμένη του Ησυχαστηρίου μαζί με την Γ εροντία. Όταν πρό¬ 
κειται όμως για ποινή οριστικής αποβολής από το Ησυχαστήριο 
μέλους της Αδελφότητας ή εκπτώσεως από του ιερού σχήματος, 
τότε διενεργείται διοικητική έρευνα από μέλος της Γερόντιας, 
στην συνέχεια δε αποστέλλεται ο φάκελλος που σχηματίστηκε 
στον αρμόδιο Μητροπολίτη, ο οποίος και αποφασίζει για την πο¬ 
ρεία της υποθέσεως και είτε θέτει τον φάκελλο στο Αρχείο είτε δί¬ 
νει εντολή για την διεξαγωγή ενόρκων εξετάσεων και παραπο- 
μπή της υποθέσεως στο Συνοδικό Δικαστήριο, σύμφωνα με τους 
Ιερούς Κανόνες της Εκκλησίας και τους Νόμους. 

Είναι ευνόητο ότι η εγκαλουμένη Μοναχή μπορεί να ασκήσει 
όλα τα μέσα υπερασπίσεώς της (μάρτυρες, έγγραφα κ.λ.π.) και 
να υποβάλει, όταν προσκληθεί, σχετική έγγραφη απολογία της 
στην Γερόντια του ησυχαστηρίου. Οι επιβαλλόμενες ποινές στις 
αδελφές του ιδρύματος, δόκιμες ή Μοναχές είναι οι εξής, σύμ¬ 
φωνα με όσα ισχύουν στο Άγιο Όρος Άθω: 

α) Παραίνεση και νουθεσία δύο φορές ενώπιον της Γερόντιας 
και σε περίπτωση μη συμμορφώσεως μια φορά ενώπιον της 
Αδελφότητας, που συγκαλείται για τον σκοπό αυτό από την Γέρο- 

ντία, β) Απομόνωση της υπαίτιας στο κελλί της χαι αχοινωνησία 
της Κοινής Τράπεζας, γ) Κομποσχοίνι, δ) παύση από το διακό- 
νημα, ε) απώλεια της σειράς της κουράς και μετάταξη της υπαί¬ 
τιας σε κατώτερη τάξη, που ορίζεται από την Αδελφότητα, με ει¬ 
σήγηση της Γερόντιας και στ) αποβολή οριστική από το ησυχα¬ 
στήριο ή και έκπτωση από το μοναχικό σχήμα. Η τελευταία αυτή 
ποινή, επιβάλλεται σε εκείνη την αδελφή που υπέπεσε σε βαρύ¬ 
τατο παράπτωμα από το οριζόμενο από τον Νόμο Όργανο, δη¬ 
λαδή το Συνοδικό Δικαστήριο. 

ΓΕΝΙΚΕΣ ΔΙΑΤΑΞΕΙΣ: ΑΡΘΡΟ 24ο. Κάθε έγγραφο του 
ιδρύματος φέρει την υπογραφή της Ηγουμένης, σε περίπτωση δε 
κατά την οποία συντάσσεται από την Γερόντια μετά την υπο¬ 
γραφή της Ηγουμένης προστίθεται και η φράση «και αι συν εμοί 
εν Χριστώ αδελφαί». 

ΑΡΘΡΟ 25ο. Το Ησυχαστήριο έχει σφραγίδα κυκλική, η 
οποία φέρει στο μέσον την εικόνα των Παμμεγίστων Ταξιαρχών 
και γύρω από την εικόνα κυκλικά τις λέξεις: «Ιερό Γυναικείο Ησυ¬ 
χαστήριο Παμμεγίστων Ταξιαρχών Σουλίου Κορινθίας». 

ΑΡΘΡΟ 26ο. Το ίδρυμα εκπροσωπείται σε κάθε Δικαστήριο 
και κάθε Αρχή Εκκλησιαστική, Δικαστική, Διοικητική, φορολο¬ 
γική και κάθε Οργανισμό, Τράπεζα, Ταμείο Παρακαταθηκών 
και Δανείων, καθώς και στα ταχυδρομικά Ταμιευτήρια και 
οποιασδήποτε άλλης «ρύσεως Αρχή από την Ηγουμένη αυτού ή σε 
περίπτωση κωλύματος της Ηγουμένης από ένα μέλος από τα 
υπόλοιπα της Γερόντιας, το οποίο εξουσιοδοτείται ειδικά για την 
συγκεκριμένη πράξη και διορίζεται με πρακτικό μελών της Γερο- 
ντίας, επικυρωμένον αντίγραφο του οποίου προσάγεται στην αρ¬ 
μόδια Αρχή. 

ΑΡΘΡΟ 27ο. Δεν επιτρέπεται οι αδελφές να εξέρχονται του 
Ησυχαστηρίου, χωρίς την ευλογία της Ηγουμένης. 

ΑΡΘΡΟ 28ο. Όλες οι αδελφές του Ησυχαστηρίου, λόγω του 
κοινοβιακού του χαρακτήρα υποχρεούνται να συντρώγουν σε 
κοινή Τράπεζα, έχοντας στην κεφαλή της Τράπεζας την Ηγου¬ 
μένη. Μετά από άδεια και έγκριση της Ηγουμένης, μπορεί η 
αδελφή η οποία αδυνατεί λόγω σοβαρός ασθένειας να προσέλθει 
στην Τράπεζα να γευματίζει στο κελλί της. 

ΑΡΘΡΟ 29ο. Απαγορεύεται στις αδελφές του ιδρύματος, η 
κατασκευή και πώληση για δικό τους λογαριασμό οποιασδήποτε 
φύσεως εργόχειρου ή αντικειμένου. Επιτρέπεται μόνο μετά από 
ειδική κάθε φορά έγκριση της Ηγουμένης, οπότε το ποσό που θα 
εισπραχθεί από την αδελφή εισάγεται απαραίτητα στο Κοινό Τα¬ 
μείο του ιδρύματος για τις ανάγκες του. 

ΑΡΘΡΟ 30ο. Η είσοδος επισκεπτών στο Ησυχαστήριο επιτρέ¬ 
πεται ορισμένες μόνον ώρες της ημέρας. Κοινείς επισκέπτης δεν 
μπορεί να εισέλθει στο Ησυχαστήριο οποιαδήποτε οιλλη ώρα ή να 
παραμείνει σ’ αυτό, χωρίς την άδεια της Ηγουμένης. ο χρόνος 
παραμονής ρυθμίζεται από την Γερόντια ανάλογα και με τις εκ¬ 
δουλεύσεις που παρέχουν ορισμένα πρόσωπα στο Ησυχαστήριο 
και τον χώρο που διαθέτει ο ξενώνας του. Σε όλους τους επισκέ¬ 
πτες και φιλοξενούμενους απαγορεύεται να συμπεριφέρονται κατά 
τρόπο αντίθετο προς την Ιερότητα του Ησυχαστηρίου. Οποιοσδή¬ 
ποτε παραβαίνει την διάταξη αυτή απομακρύνεται αμέσως από 
το Ησυχαστήριο. Υπεύθυνη για την τήρηση αυτής της διάταξης 
είναι η κάθε φορά ξενοδόχος αδελφή, η οποία οφείλει να κλειδώνει 
και να ανοίγει την θύρα του Ησυχαστηρίου, εφόσον δεν υπάρχει 
θυρωρός αδελφή και να παραδίνει κάθε απόγευμα τα κλειδιά^στην 
Ηγουμένη, από την οποία θα τα ξαναπαίρνει το επόμενο πρωΓ. 

ΑΡΘΡΟ 31ο. Εάν κάποια αδελφή αποχωρήσει από το Ησυχα¬ 
στήριο με την θέλησή της και μετά από άδεια του Ησυχαστηρίου 
και έγκριση του οικείου Μητροπολίτου δεν μπορεί να γίνει ξανά 
δεκτή στο Ησυχαστήριο, παρά μόνο για μια φορά ακόμα, εφόσον 
αποφασίσει αυτό η Ολομέλεια της αδελφότητας κατά πλειοψηφία 


των 4/5 και συναινέσει σ’ αυτό και ο οικείος Μητροπολίτης. 
Κατά την έξοδό της από το Ησυχαστήριο δεν δικαιούται να απαι¬ 
τήσει οποιαδήποτε αποζημίωση. 

Αδελφή που απομακρύνεται από το Ησυχαστήριο τελείως αυ¬ 
θαίρετα, χωρίς την άδεια και την συναίνεση των αρμοδίων οργά¬ 
νων του δεν μπορεί να γίνει ξανά δεκτή στο Ίδρυμα, εκτός αν το 
αντίθετο αποφασίσει η αδελφότητα κατά πλειοψηφία των 4/5 με 
απόφασή της πλήρως αιτιολογημένη, που λαμβάνεται ειδικά για 
την συγκεκριμένη περίπτωση και εγκρίνεται από τον αρμόδιο 
Μητροπολίτη. 

ΑΡΘΡΟ 32ο. Το Ησυχαστήριο τηρεί τα εξής βιβλία: 

α) Βιβλίο Πρακτικών της Γεροντίας και Αδελφότητας, β) Μο- 
ναχολόγιο Δοκίμων και Μοναχών, γ) Κτηματολόγιο, δ) Βιβλίο 
αγοράς Τροφίμων, ε) Βιβλίο ε&όδων και εξόδων του Ιδρύματος, 
στ) Βιβλίο Ταμείου του Ιδρύματος, ζ) Βιβλίο εισφορών και Δω¬ 
ρεών κάθε φύσεως, η) Βιβλίο πρωτοκόλλου και θ) Βιβλίο Διεκπε¬ 
ραίωσης. Από τα παραπάνω βιβλία τα με στοιχεία α, β, η και θ 
τηρεί η Γραμματέας του Ησυχαστηρίου, η οποία και διεξάγει με 
την εποπτεία της Ηγουμένης όλη τη γραφική υπηρεσία του Ιδρύ¬ 
ματος. Όλα τα υπόλοιπα βιβλία τηρούνται από την Ταμία, που 
εποπτεύεται από την Ηγουμένη. 

ΑΡΘΡΟ 33ο. Καθήκοντα Εφημερίου και πνευματικού του. 
Ησυχαστηρίου εκτελεί Ιερομόναχος ηλικίας πάνω από σαράντα 
ετών, ο οποίος έχει κανονική ιεροσύνη και ασκεί ακώλυτα αυτήν. 
Αυτός διορίζεται από τον οικείο Μητροπολίτη μετά από πρόταση 
της Γερόντιας του Ησυχαστηρίου και μπορεί να παραμένει στο 
Ησυχαστήριο, χωρίς όμως να έχει οποιαδήποτε ανάμειξη στα της 
διοικήσεως και λειτουργίας του Ησυχαστηρίου, μισθοδοτείται 
από το ίδρυμα με μισθό που καθορίζει με απόφασή της η Γερο- 
ντία. Εάν υποπέσει σε κάποιο παράπτωμα, η Γερόντια, υποβάλ¬ 
λοντας πλήρη έκθεση στον οικείο Μητροπολίτη, προβαίνει σε 
αντικατάσταση αυτού με άλλο ικανό λειτουργό. 

ΑΡΘΡΟ 34ο. Η ενότητα, η ταπείνωση, η πειθαρχία και η 
πλήρης υπακοή στις υποδείξεις των οργάνων του Ιδρύματος, η 
εγκράτεια, η καθυπόταξη των αμαρτημάτων της γλώσσας, η φι¬ 
λαλληλία, η υπηρέτηση όσων έχουν ανάγκη βοήθειας και ελεημο¬ 
σύνης Χριστιανικής, η αποφυγή θυμού, οργής και σκανδάλων, η 
εχεμύθεια, η μη ανακοίνωση σε τρίτους των υποθέσεων που αφο¬ 
ρούν το Ίδρυμα, καθώς και κάθε άλλη βασική αρετή και υποχρέ¬ 
ωση, αποτελούν το απαραίτητο ηθικό διάγραμμα, το οποίο συνε¬ 
χώς πρέπει να τηρεί κάθε αδελφή του Ησυχαστηρίου. Η παρά¬ 
βαση αυτού του διαγράμματος, εάν συνεχισθεί μετά τις νουθεσίες, 
μπορεί να επιφέρει αυστηρή πειθαρχική τιμωρία και έλεγχο της 
αδελφής μέχρι και την οριστική αποβολή της. 

ΑΡΘΡΟ 35ο. Το Ησυχαστήριο εορτάζει μία φορά κάθε έτος, 
την ημέρα των Παμμεγίστων Ταξιαρχών, δηλαδή στις 8 Νοεμ¬ 
βρίου κάθε έτους. 

ΑΡΘΡΟ 36ο. Περιουσία του ιδρύματος είναι αυτή που περι- 
γράφεται στην αρχή του παρόντος, η οποία ανήκει στις συμβαλ¬ 
λόμενες ιδρύτριες κοινά, αδιαίρετα και κατά ίσα μέρη και η οποία 
θα δωρηθεί απ’ αυτές στο συνιστώμενο ίδρυμα, σύμφωνα με το 
Νόμο. 

ΑΡΘΡΟ 37ο. Το Ησυχαστήριο θεωρείται ότι υπάρχει και λει¬ 
τουργεί και όταν ακόμα επιζή και ένα μόνο μέλος αυτού. Μετά 
τον θάνατο ή την αποχώρηση και του τελευταίου μέλους εξακο¬ 
λουθεί να θεωρείται ότι υπάρχει για ένα ακόμα έτος από την απο¬ 
χώρηση του μέλους αυτού. Κατά το διάστημα αυτό εποπτεύεται 
από πρόσωπο, που ορίζει ο αρμόδιος Μητροπολίτης είτε αυτε- 
πάγγελτα είτε με την αίτηση κάποιου ενδιαφερομένου. ^ 

Εάν κατά τον χρόνο αυτό δεν προσέλθει κάποια αδελφή για να 
καταταγεί στο Ίδρυμα, τότε και μόνο θεωρείται ότι το Ίδρυμα 
αυτοδιαλύθηκε και κάθε περιουσία αυτού κινητή ή ακίνητη θα πε- 

ριέρχεται σε γυναικεία Ιερά Μονή της Μητροπόλεως Κορίνθου, η 
οποία τότε (κατά το χρόνο διαλύσεως του Ιδρύματος) θα έχει τις 
περισσότερες μοναχές, με την ευχή και με την ευθύνη να ενεργή¬ 
σει ό,τι είναι δυνατό για την ανασύσταση και λειτουργία του Ησυ¬ 
χαστηρίου. 

ΑΡΘΡΟ 38ο. Κάθε ζήτημα που δεν ρυθμίζεται με τον Οργανι¬ 
σμό αυτό θα κανονίζεται από την σύναξη των μοναχών με ειδικές 
αποφάσεις που θα καταχωρούνται στο βιβλίο των πρακτικών και 
θα λαμβάνονται σύμφωνα με τους ισχύοντες Νόμους και τους Ιε¬ 
ρούς Κανόνες. 

ΑΡΘΡΟ 39ο. Ο παρών Οργανισμός (Καταστατικό) δεν μπορεί 
να τροποποιηθεί ή μεταβληθεί για οποιονδήποτε λόγο ή αιτία, κυ¬ 
ρίως ως προς τις θεμελιώδεις διατάξεις αυτού, δηλαδή τους σκο¬ 
πούς, τον τρόπο της διοικήσεώς του και τα μέσα με τα οποία θα 
επιδιωχθούν αυτοί οι σκοποί εκτός αν συμφωνούν σ’ αυτό οι ιδρύ- 
τριες κι αποδεχθή την απόφασή τους ο οικείος Μητροπολίτης. Ως 
προς τις μη θεμελιώδεις διατάξεις του μπορεί να τροποποιηθεί 
και μεταβληθεί ο παρών Κανονισμός, εφόσον αποφασίσει σχετικά 
η πλειοψηφία των 4/5 της Αδελφότητας και συμφωνήσουν ομό¬ 
φωνα οι ιδρύτριες, εφόσον ζουν, εγκρίνει δε την απόφαση αυτή ο 
οικείος Μητροπολίτης. 

ΜΕΤΑΒΑΤΙΚΕΣ ΔΙΑΤΑΞΕΙΣ: ΑΡΘΡΟ 40ο. Μέχρι του χρό¬ 
νου κατά τον οποίο ο αριθμός των αδελφών μοναχών του ιδρύμα¬ 
τος ανέλθει σε 15 τα όργανα Γεροντία, Επιτροπή και Αδελφότητα 
συγχωνεύονται και ενεργούν ως Γερόντια και με την επωνυμία 
αυτή. Μετά την υπέρβαση του παραπάνω αριθμού των μοναχών, 
αρχίσουν να λειτουργούν χωριστά τα όργανα αυτά, σύμφωνα με 
όσα ορίζονται στο παρόν. 

ΑΡΘΡΟ 41ο. Καθήκοντα πρώτης Ηγουμένης του Ησυχαστη¬ 
ρίου αναλαμβάνει από της ισχύος του παρόντος η πρώτη των 
συμβαλλομένων ιδρυτριών. 

Αυτή δεν μπορεί να απομακρυνθεί ή παυθεί ή απολυθεί για κα¬ 
νένα λόγο ή αιτία, παρά μόνο για σοβαρότατη πνευματική ή σω¬ 
ματική ασθένεια που καθιστά αυτήν ανίκανη για την άσκηση των 
καθηκόντων της. Η διάδοχός της εκλέγεται πια σύμφωνα με τα 
άρθρα 11 και 12 του παρόντος Οργανισμού από την αδελφότητα 
του Ησυχαστηρίου. 

Στο παρόν συμβόλαιο προσαρτάται η με αριθμό πρωτοκόλλου 
650/8 Ιουνίου 1988 βεβαίωση του Σεβασμιωτάτου Μητροπολί¬ 
του Κορίνθου κ. Παντελεήμονος από την οποία προκύπτει ότι οι 
συμβαλλόμενες στο παρόν ιδρύτριες δεν είναι ούτε υπήρξαν ποτέ 
Μοναχές, που γράφτηκαν ή εμόνασαν σε νόμιμα συστημένη Ιερή 
Μονή ή νόμιμα συστημένο Ιερό Ησυχαστήριο. 

Στον Τπουργό Εθνικής Παιδείας και θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 


Αθήνα. 14 Δεκεμβρίου 1988· 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 603 (4) 

Τροποποίηση του άρθρου 7 του Β.Δ. 636/72 «περί πτυχίων και 
αδειών Πολιτικής Αεροπορίας» (ΦΕΚ 182/Α/1972) όπως 
αντικαταστάθηκε από το άρθρο 4 του Π.Δ. 309/78 «περί τρο- 
ποποιήσεως διατάξεων τινών του Β.Δ. 636/72» (ΦΕΚ 66/ 
Α/1978). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 9 και 26 του Ν. 5017/1931 
«περί Πολιτικής Αεροπορίας» (ΦΕΚ 158/Α/1931). 

β) Τις διατάξεις των άρθρων 32, 33, 43 και 47 της Διεθνούς 
Σύμβασης «περί Διεθνούς Πολιτικής Αεροπορίας» που κυρώθηκε 
με το Ν. 211/1947 (ΦΕΚ 35/Α/1947). 

γ) Τις διατάξεις του Ν.Δ. 714/70 «περί ιδρύσεως Διευθύν- 
σεως Εναερίων Μεταφορών κ.λπ.» (ΦΕΚ 238/Α/1970) όπως 
τροποποιήθηκε μεταγενέστερα με το Ν. 1340/83 (ΦΕΚ 35/Α/ 
1983). 

δ) Τη με αριθ. 715/1988 Γνωμοδότηση του Συμβουλίου της 
Επικράτειας, μετά από πρόταση του Υπουργού Μεταφορών και 
Επικοινιών, αποφασίζουμε: 


Άρθρο μόνο 

1. Μετά το δεύτερο εδάφιο της παραγράφου 1 του άρθρου 7 
του Β.Δ. 636/72 «περί πτυχίων και αδειών Πολιτικής Αεροπο¬ 
ρίας» (ΦΕΚ 182/Α/1972) όπως αντικαταστάθηκε με το άρθρο 
4 του Π.Δ. 309/78 «περί τροποποιήσεως διατάξεων τινών του 
Β.Δ. 636/72 «περί πτυχίων και αδειών Πολιτικής Αεροπορίας» 
(ΦΕΚ 66/Α/1978) και συμπληρώθηκε με το άρθρο μόνο του 
Π.Δ. 120/88 «τροποποίηση του άρθρου 7 του Β.Δ. 636/1972 
«περί πτυχίων και αδειών Πολιτικής Αεροπορίας» (ΦΕΚ 182/ 
Α/1972) όπως αντικαταστάθηκε από το άρθρο 4 του Π.Δ. 309/ 
1978 (ΦΕΚ 52/Α/1988), προστίθεται εδάφιο τρίτο, ως εξής: 

«Ειδικά για τους Αερολιμενικούς υπαλλήλους της Υπηρεσίας 
Πολιτικής Αεροπορίας (ΥΠΑ) του Υπουργείου Μεταφορών και 
Επικοινωνιών, η συμμετοχή σε εξέταση ή επανεξέταση για από¬ 
κτηση πτυχίου Επιμελητή Πτήσεων γίνεται και χωρίς αίτηση του 
υπαλλήλου με σχετική απόφαση του Διοικητή της ΥΠΑ. Η κατά 
τα ανωτέρω συμμετοχή του υπαλλήλου είναι υποχρεωτική για 
τον υπάλληλο και την Υπηρεσία». 

2. Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Μεταφορών και Επικοινωνιών, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 14 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΗΣ ΧΑΡΑΛΑΜΠΟΥΣ 


Α ΠΟΦΑΣΕΙ Σ 

(5) 

Διάθεση κεφαλαίων δεσμευμένων καταθέσεων του Α.Ν. 1704/ 

193. 

(Συνεδρίαση 404/27.10.1988. Θ.3) 


ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕ¬ 
ΜΑΤΩΝ 

Αφού έλαβε υπόψη: 

α) Την απόφαση ΝΕ 1301/3/20.11.63, όπως τροποποιή- 

θηκε με την απόφαση ΕΝΠΘ 193/4/22.11.84, με την οποία 
παρασχέθηκε η ευχέρεια διάθεσης κεφαλαίων δεσμευμένων κα¬ 
ταθέσεων του Α.Ν. 1704/39 για την αγορά τίτλων που έχουν ει- 
σαχθεί στο Χρηματιστήριο Αξιών Αθηνών, με εξαίρεση τα τρα¬ 
πεζικά ομόλογα. 

β) Τις ΠΔ/ΤΕ 514/17.6.85 και 873/10.11.86, με τις 
οποίες καθορίστηκε ότι δεν επιτρέπεται η επένδυση κεφαλαίων 
της πιο πάνω κατηγορίας σε έντοκα γραμμάτια και ομόλογα του 
Δημοσίου αντίστοιχα. 

γ) Τη σκοπιμότητα παροχής ευχέρειας στους ενδιαφερομένους 
να επενδύουν τα εν λόγω κεφάλαια και σε άλλους τίτλους, αποφά¬ 
σισε τα εξής: 

1. Επιτρέπεται η διάθεση κεφαλαίων δεσμευμένων καταθέ¬ 
σεων του Α.Ν. 1704/39 για την αγορά τραπεζικών ομολόγων, 
εντόκων γραμματίων του Δημοσίου, ομολόγων του Δημοσίου και 
μεριδίων Αμοιβαίων Κεφαλαίων, με την προϋπόθεση ότι οι εν 
λόγω τίτλοι θα παραμένουν δεσμευμένοι στο όνομα του δικαιού¬ 
χου, σύμφωνα με τις διατάξεις του προαναφερόμενου νόμου. 

2. Μετά την κοινοποίηση της παρούσας απόφασης καταργεί- 
ται η απόφαση ΕΝΠΘ 193/4/22.11.84 και τροποποιούνται 
ανάλογα οι ΠΔ/ΤΕ 514/17.6.85 και 873/10.11.88. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 
Ακριβές αντίγραφο 
Αθήνα, 20 Δεκεμβρίου 1988 

Ο Γραμματέας 
Η. ΚΤΡΙΑΚΑΝΤΩΝΑΚΗΣ 

-♦- 


( 6 ) 

Έγκριση ίδρυσης Γραφείων Αντιπροσωπείας από την Εθνική 
Κτηματική Τράπεζα της Ελλάδος στη Βοστώνη και στο Σαν 


Φραντσίσκο των ΗΠΑ και στο Βανκούβερ του Καναδά. 

(Συνεδρίαση 406/28.11.88, θ. 14) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕ¬ 
ΜΑΤΩΝ 

Αφού έλαβε υπόψη τα 8491/2.3.88, 12960/29.3.88, 
17215/26.4.88, 21546/23.5.88, 23948/7.6.88 και 

29545/12.7.88 (ΑΠ 678, 984, 1132, 1392, 1546, 1890) 
έγγραφα της Εθνικής Κτηματικής Τράπεζας της Ελλάδος, με τα 
οποία ζητεί την έγκριση ίδρυσης Γραφείων Αντιπροσωπείας στη 
Βοστώνη και στο Σαν Φραντσίσκο των ΗΠΑ, στο Βανκούβερ του 
Καναδά, στο Λονδίνο, στο Παρίσι και στο Βερολίνο, με σκοπό την 
προώθηση του θεσμού του Στεγαστικού Ταμιευτηρίου, την προ¬ 
σέλκυση ομογενών επενδυτών, την προβολή των οικιστικών προ¬ 
γραμμάτων των θυγατρικών της εταιρειών και την προσέλκυση 
καταθετών, αποφάσισε: 

Να παράσχει την άδειά της για την ίδρυση, από την Εθνική 
Κτηματική Τράπεζα της Ελλάδος, Γραφείων Αντιπροσωπείας, 
στις πόλεις Βοστώνη και Σαν Φραντσίσκο των ΗΠΑ και Βανκού¬ 
βερ του Καναδά, προς επίτευξη των προαναφερομένων σκοπών. 

Το ύψος του χορηγουμένου συναλλάγματος για την κάλυψη 
των δαπανών λειτουργίας των παραπάνω Γ ραφείων θα καθορίζε¬ 
ται, μετά από σχετική αίτηση της Εθνικής Κτηματικής Τράπεζας 
της Ελλάδος, από την Επιτροπή Συναλλάγματος της Τράπεζας 
της Ελλάδος. 

Η εν λόγω τράπεζα έχει υποχρέωση μέσα σε δεκαπέντε (15) 
μέρες από την έναρξη λειτουργίας των ανωτέρω Γ ραφείων Αντι¬ 
προσωπείας να την αναγγείλει στην Τράπεζα της Ελλάδος (Διεύ¬ 
θυνση Νομισματικής Πολιτικής και Τραπεζικών Εργασιών) και 
να προσδιορίσει την ακριβή διεύθυνση του τόπου εγκατάστασής 
τους. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 

Ακριβές αντίγραφο 
Αθήνα, 16 Δεκεμβρίου 1988 

Ο Γραμματέας 
Η.· ΚΤΡΙΑΚΑΝΤΩΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



